stanford-oval/wikipedia huggingface dataset:
מפלגת הירוקים (שוודיה)

| --- | --- |
 מדינה:  שוודיה 
 מנהיגים:  מרטה סטנווי 
 תקופת הפעילות:  20 בספטמבר 1981 – הווה (43 שנים) 
 אידאולוגיות:  פוליטיקה ירוקה, סביבתנות 
 מטה:  סטוקהולם 
 מיקום במפה הפוליטית:  שמאל-מרכז 
 ארגונים בינלאומיים:  מפלגת הירוקים האירופית 
 נציגויות בפרלמנטים
 ריקסדאג:  16 / 349
 הפרלמנט האירופי (המשלחת השוודית):  3 / 21
 www.mp.se
 
מפלגת הירוקים (בשוודית: Miljöpartiet de gröna) היא מפלגה ירוקה בשוודיה אשר נוסדה ב-1981.
המפלגה נבחרה לראשונה לריקסדאג ב-1988, וקיבלה 5.5% מהקולות. בכך הייתה למפלגה החדשה בפרלמנט, לראשונה מזה שבעים שנה. כעבור שלוש שנים ירדה המפלגה מתחת לאחוז החסימה ולא נבחרה לפרלמנט. ב-1994 נבחרה המפלגה שוב לפרלמנט ומאז מיוצגת בקביעות.
בשנים 2014–2021 הייתה מפלגת הירוקים חלק מהממשלה בהובלת מפלגת הפועלים הסוציאל-דמוקרטית. זו הייתה הפעם הראשונה שהמפלגה נכנסה לממשלה השוודית. הירוקים עזבו את הממשלה לאחר שהאופוזיציה השמרנית הצליחה לחוקק את תקציב שנת 2022.
בבחירות הכלליות של 2018 קיבלו הירוקים 4.4% מהקולות ו-16 מושבים (מתוך 349 מושבים), מה שהפך אותה למפלגה הקטנה ביותר בריקסדאג.
אידאולוגיה

המפלגה תומכת בקיימות, דמוקרטיה השתתפותית, צדק חברתי, כלכלה מעגלית, אי-אלימות, שוויון ופמיניזם, זכויות בעלי חיים וזכויות האזרח. בנוסף על כך, המפלגה מתנגדת לנשק גרעיני ולשימוש בכורים גרעיניים. מאז 2010 המפלגה מתמקדת במאבק במשבר האקלים.
בתחילה, המפלגה התנגדה לחברות באיחוד האירופי, ופעלה למען משאל עם בנושא. הירוקים כללו את נושא זה במצע המפלגה כבר ב-2006. מדיניות זו בוטלה במשאל עם פנימי של המפלגה בספטמבר 2008.
מנהיגות וארגון

המפלגה מנוהלת על ידי שני דוברים – גבר אחד ואישה אחת. נכון ל-2022, מנהיגי המפלגה הם פר בולונד ומרטה סטנבי. הדוברים נבחרים מדי שנה על ידי קונגרס המפלגה, ויכולים להחזיק בתפקיד למשך תשע קדנציות רצופות בנות שנה, לכל היותר.
קונגרס המפלגה מורכב מנציגים נבחרים של כל המרכיבים הפנימיים של המפלגה, ונחשב לגורם הגבוה ביותר לקבלת החלטות במפלגת הירוקים. הקונגרס גם בוחר את המועצה ואת מזכיר המפלגה. מזכירת המפלגה הנוכחית היא קטרין ויסינג, והיא נבחרה לתפקיד בשנת 2021.
ביקורת

על מפלגת הירוקים נשמעה ביקורת רבה באפריל 2016, כשקפלן (אז שר השיכון מטעם המפלגה) נפגש עם מנהיגי הימין הקיצוני מתנועת הזאבים האפורים. בנוסף על כך, קפלן השווה ב-2009 בין ישראל לגרמניה הנאצית. בסופו של דבר, קפלן התפטר מהממשלה, עם גיבוי מהנהגת המפלגה.
הישגים אלקטורליים

| בחירות | קולות | % מהקולות | מושבים בפרלמנט | שינוי | סטטוס |
| --- | --- | --- | --- | --- | --- |
| 1982 | 91,787 | 1.7 (#7) | 0 / 349 |  | חוץ פרלמנטרי |
| 1985 | 83,645 | 1.5 (#7) | 0 / 349 |  | חוץ פרלמנטרי |
| 1988 | 296,935 | 5.5 (#6) | 20 / 349 |  20 | אופוזיציה |
| 1991 | 185,051 | 3.4 (#8) | 0 / 349 |  20 | חוץ פרלמנטרי |
| 1994 | 279,042 | 5.0 (#6) | 18 / 349 |  18 | אופוזיציה |
| 1998 | 236,699 | 4.5 (#7) | 16 / 349 |  2 | תמיכה חיצונית בממשלה |
| 2002 | 246,392 | 4.7 (#7) | 17 / 349 |  1 | תמיכה חיצונית בממשלה |
| 2006 | 291,121 | 5.2 (#7) | 19 / 349 |  2 | אופוזיציה |
| 2010 | 437,435 | 7.3 (#3) | 25 / 349 |  6 | אופוזיציה |
| 2014 | 408,365 | 6.8 (#4) | 25 / 349 |  0 | קואליציה |
| 2018 | 285,899 | 4.4 (#8) | 16 / 349 | 9 | בקואליציה (2018–2021) |
| 2018 | 285,899 | 4.4 (#8) | 16 / 349 | 9 |  |
הערות שוליים

↑  "Allmänna valen, 1988, Del 1 Riksdagsvalet" (PDF). Statistics Sweden.
↑  Sveriges Radio. "Sweden gets a new government". נבדק ב-24 בפברואר 2015. {{cite web}}:  (עזרה)
↑  "MP kan lämna regeringen – om de inte får igenom budgeten". www.expressen.se (בשוודית). נבדק ב-2021-11-24.
↑  "Party Platform 2013" (PDF). Miljöpartiet de gröna.
↑  Ljunggren, Stig-Björn (2010). "Miljöpartiet De Gröna. Från miljömissnöjesparti till grön regeringspartner". Statsvetenskaplig Tidskrift. 112 (2). נבדק ב-1 באוקטובר 2013. {{cite journal}}:  (עזרה)
↑  "Miljöpartiet chattade om kärnkraften". Dagens Nyheter. 26 במאי 2010. אורכב מ-המקור ב-22 בספטמבר 2013. נבדק ב-1 באוקטובר 2013. {{cite web}}:  (עזרה)
↑  Hernadi, Alexandra (26 באוגוסט 2010). "Wetterstrand: "Fullständigt häpnadsväckande"". Svenska Dagbladet. {{cite journal}}:  (עזרה)
↑  "MP föreslår klimatpaket". Svenska Dagbladet. 30 בספטמבר 2013. {{cite journal}}:  (עזרה)
↑  "Miljöpartiet la fram valmanifest". Dagens Nyheter. 20 באפריל 2006. {{cite journal}}:  (עזרה)
↑  "Mp skippar krav på EU-utträde". Sveriges radio (בשוודית). 6 באוקטובר 2008. נבדק ב-1 בפברואר 2021. {{cite news}}:  (עזרה)
1 2  "Stadgar" [Constitution] (בשוודית). Miljöpartiet de gröna. נבדק ב-2019-07-08.
1 2  "Sweden's Green Party hit by religious row". Al Jazeera. 27 באפריל 2016. {{cite news}}:  (עזרה)
↑  "Housing minister, Turkish extremists dined together". Radio Sweden. 14 באפריל 2016. {{cite news}}:  (עזרה)
↑  "Swedish cabinet member compared Israel with Nazi-Germany". Svenska Dagbladet. 17 באפריל 2016. {{cite news}}:  (עזרה)
↑  "Sweden's housing minister Mehmet Kaplan quits after his Nazi comparison to Israel". International Business Times. 18 באפריל 2016. {{cite news}}:  (עזרה)
↑  "Green Party leaders: We have no plans to resign". The Local. 25 באפריל 2016. {{cite news}}:  (עזרה)
| --- | --- |
בקרת זהויות :  GND: 6106153-0  ISNI: 0000 0001 0744 8770  LCCN: n82212809  SELIBR: 123472  VIAF: 153508318   WorldCat (עם VIAF): 153508318
מיס תבל 2021

| --- | --- |
 מנחים:  סטיב הארווי 
 משתתפים:  מלכת היופי של ישראל לשנת 2021 נועה כוכבא
 זוכים:  הודו הרנאז סאנדאו (אנ')
 הפקה
 אתר צילומים:  ישראל נמל אילת, אילת, ישראל
 שידור
 רשת שידור:  פוקס 
 רשת שידור בישראל:  yes VOD
 תקופת שידור מקורית:  13 בדצמבר 2021 
 
מיס תבל 2021 הייתה תחרות מיס תבל (מיס יוניברס) ה-70 במספר. התחרות נערכה באילת שבישראל, ב-13 בדצמבר 2021, וזו הייתה הפעם הראשונה בה ישראל אירחה את התחרות. בתחרות זו העבירה אנדראה מזה (אנ') המקסיקנית, זוכת תחרות מיס תבל 2020, את הכתר ליורשת שלה, הרנאז סאנדאו (אנ') ההודית.
בתחרות זו ייצגה את ישראל מלכת היופי לשנת 2021, נועה כוכבא.
נציגת מרוקו, פאטימה-זאהרה חאייאט, ייצגה את מדינתה בתחרות, וזאת כאשר מאז 1978 מרוקו לא יוצגה בתחרות זו.
נציגת דרום אפריקה, לאללה מסוואנה (Lalela Mswane), ייצגה את מדינתה בתחרות, וזאת לאחר ניסיונות לשכנעה, כולל מצד ארגונים שונים, שלא להשתתף בתחרות עקב קיומה בישראל, ולאחר שדווח כי ממשלת דרום אפריקה הסירה את תמיכתה בה.
נציגת יוון בתחרות הייתה סופיה אראפוגיאני.
נציגת הפיליפינים בתחרות הייתה ביאטריס לואיג'י גומז.
קלמנס בוטינו (צר'), זוכת מיס צרפת 2020, שנבחרה לייצג את מדינתה, נמצאה חיובית בבדיקת קורונה לאחר שהגיעה לישראל, וחויבה בבידוד למשך 14 ימים. כמו כן דווח, שלפני הגעתה לישראל עברה בדיקת קורונה, ונמצאה שלילית.
נציגת ארצות הברית הייתה אל סמית' (אנ'), שזכתה קודם לכן בתחרות מיס קנטאקי (אנ').
הערות שוליים

↑  גאיה חלמיש, ‏לראשונה: תחרות מיס יוניברס תתקיים בישראל, באתר ‏מאקו‏, 20 ביולי 2021
↑  Jennifer Holeis, Political rows blemish Israel's Miss Universe 2021 beauty pageant, Deutsche Well, December 11th, 2021
↑  India's Harnaaz Sandhu crowned Miss Universe 2021 - Times of India, The Times of India, ‏13 בדצמבר 2021 (באנגלית)
↑  By Reuters, [Miss India crowned Miss Universe 2021 Miss India crowned Miss Universe 2021], The Jerusalem Post, December 13th, 2021, 04:58am
↑  יפעת מנהרדט, מלכת היופי לשנת 2021: נועה כוכבא, בת 22, מבני עטרות, באתר ynet, 21 באוקטובר 2021
↑  Miss Morocco to compete in Miss Universe 2021 show for first time in 43 years, Arab News, November 10th 2021
↑  Horisani Sithole, Twenty organisations call for boycott of Miss Universe pageant, The South African Broadcasting Corporation ("SOC") Limited (SABC), November 18th, 2021
↑  Miss Universe 2021: Άλλαξε η εκπρόσωπός μας - Με τη Σοφία Αραπογιάννη η Ελλάδα, News 24/7, 13 NOE 2021, (בשפה היוונית)
↑  Robert Requintina, IN PICTURES: Beatrice Luigi Gomez flies to Israel for 70th Miss Universe Competition, Manila Bulletin, November 27th, 2021
↑  Marie Poessel, «Je suis la Miss Covid» : Clémence Botino, Miss France 2020, placée à l’isolement avant le concours Miss Univers, Le Parisien, Le 30 Novembre 2021
↑  Hannah Yaharoff, Miss Kentucky Elle Smith crowned 2021 Miss USA: 'I made that dream reality', USA Today, November 30th, 2021
| מיס תבל |
| --- | --- | --- |
| שנות החמישים | 1952 • 1953 • 1954 • 1955 • 1956 • 1957 • 1958 • 1959 |  |
| שנות השישים | 1960 • 1961 • 1962 • 1963 • 1964 • 1965 • 1966 • 1967 • 1968 • 1969 |  |
| שנות השבעים | 1970 • 1971 • 1972 • 1973 • 1974 • 1975 • 1976 • 1977 • 1978 • 1979 |  |
| שנות השמונים | 1980 • 1981 • 1982 • 1983 • 1984 • 1985 • 1986 • 1987 • 1988 • 1989 |  |
| שנות התשעים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 |  |
| העשור הראשון של המאה ה-21 | 2000 • 2001 • 2002 • 2003 • 2004 • 2005 • 2006 • 2007 • 2008 • 2009 |  |
| העשור השני של המאה ה-21 | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 |  |
| שנות העשרים | 2020 • 2021 • 2022 • 2023 • 2024 |  |
מוקדמות מונדיאל 1994 - אפריקה

147 נבחרות לאומיות נרשמו למוקדמות מונדיאל 1994, והתחרו על 24 מקומות בטורניר הגמר. ארצות הברית, המארחת, וגרמניה, האלופה המכהנת, העפילו אוטומטית והותירו 22 מקומות לשאר הנבחרות.
לראשונה בתולדות המונדיאלים הוענקו 3 מקומות ישירים בטורניר לאפריקה, בזכות הישגי הנבחרות האפריקניות במונדיאל 1990.
לאפריקה (CAF)‏ הוקצו 3 מקומות, עליהם התחרו 40 נבחרות.
מהלך המוקדמות

40 נבחרות מאפריקה נרשמו למוקדמות המונדיאל, ומתוכן פרשו שמונה לפני ובמהלך המוקדמות (בורקינה פאסו, גמביה, מלאווי, מאלי, מאוריטניה, סאו טומה ופרינסיפה, סיירה לאון וסודאן). המשחקים באפריקה התנהלו בשני סבבים:
סיבוב ראשון: 36 הנבחרות שנותרו חולקו ל-9 בתים בני 4 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר. בפועל היו בתים עם פחות מ-4 נבחרות בגלל פרישה של חלק מהנבחרות.
סיבוב הגמר: 9 הנבחרות חולקו לשלושה בתים בני 3 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל.
מהלך המוקדמות > סיבוב ראשון > בית 1

מבית זה פרשה
אלג'יריה העפילה לסיבוב הגמר.
מהלך המוקדמות > סיבוב ראשון > בית 2

קמרון העפילה לסיבוב הגמר.
מהלך המוקדמות > סיבוב ראשון > בית 3

מצרים העפילה לסיבוב הגמר.
מהלך המוקדמות > סיבוב ראשון > בית 4

ניגריה העפילה לסיבוב הגמר.
מהלך המוקדמות > סיבוב ראשון > בית 5

חוף השנהב העפילה לסיבוב הגמר.
מהלך המוקדמות > סיבוב ראשון > בית 6

מרוקו העפילה לסיבוב הגמר.
מהלך המוקדמות > סיבוב ראשון > בית 7

סנגל העפילה לסיבוב הגמר.
מהלך המוקדמות > סיבוב ראשון > בית 8

זמביה העפילה לסיבוב הגמר.
מהלך המוקדמות > סיבוב ראשון > בית 9

גינאה העפילה לסיבוב הגמר.
מהלך המוקדמות > סיבוב הגמר > בית 1

ניגריה העפילה.
מהלך המוקדמות > סיבוב הגמר > בית 2

מרוקו העפילה. במהלך הטיסה של זמביה התרסק המטוס של הנבחרת בגבון, וכל שחקני הנבחרת נהרגו. ההתאחדות הזמבית נאלצה להרכיב נבחרת חדשה מן היסוד, וזו החמיצה את המונדיאל בפער של נקודה מהמקום הראשון בבית.
מהלך המוקדמות > סיבוב הגמר > בית 3

קמרון העפילה.
הערות שוליים

↑  בוטל כיוון ששתי הנבחרות לא יכלו להעפיל גם אם המשחק היה מוכרע לטובת אחת מהן
מרטין ברנדנבורג

| --- | --- |

 לידה:  8 במאי 1870 פוזנן, ממלכת פרוסיה 
 פטירה:  19 בפברואר 1919 (בגיל 48) שטוטגרט, הקיסרות הגרמנית 
 מקום לימודים:  אקדמיה ז'וליאן  האקדמיה הפרוסית לאמנות 
 זרם באמנות:  סימבוליזם 
 פרסים והוקרה:  פרס וילה רומנה (1907) 
 
מרטין ברנדנבורג (בגרמנית: Martin Brandenburg‏; 8 במאי 1870 – 19 בפברואר 1919) היה צייר, שרטט ואמן גרפי אימפרסיוניסטי גרמני, חבר הזצסיון הברלינאי. ידוע בעיקר בנופיו המלאים בדמויות פנטסטיות.
קורות חיים

בשנים 1889 עד 1892 הוא למד באקדמיה הפרוסית לאמנות, בין השנים 1894 עד 1895 למד בפריז. לראשונה הוא הגיע לתודעת הציבור באמצעות תערוכה שהתקיימה בסלון פריץ גורליט בברלין.
בשנת 1897 הוא הצטרף לחברת אמנים מקומית, ובשנה שלאחר מכן היה חבר בזצסיון בברלין. הוא היה חבר טוב של הצייר הריאליסטי, הנס בלושק. בשנת 2017 הציג מוזיאון ברהאן תערוכה משותפת ליצירותיהם.
בשנים 1908 עד 1918 הוא היה ראש הסטודיו ללימוד לציור ופיסול, בבית ספר לאמנות לנשים צעירות, הידוע גם בשם "בית הספר לווין-פונקה". בין תלמידיו הידועים ביותר היו מעצבת הטקסטיל אנני אלברס והציירת אירמה שטרן. בשנת 1906 הוא היה אחד האמנים שנבחרו על ידי חברת השוקולד שטולוורק ליצור פרסום מסחרי חדש למוצריהם. הוא הפיק עיצובים עבור אלבומי האספנים שלהם מספר 9 ו-10.
הוא היה גם חבר בהתאחדות האמנים הגרמנית (Deutscher Künstlerbund) והציג איתם בתערוכה בברלין בשנת 1914.
מעת לעת הושוו עבודותיו לאלו של מקס בקמן.
גלריה

חדשות
נוף טבעי
יער פרא
ריקוד הפיות
הערות שוליים

↑  Martin Brandenburg in The Artist, vols.31-32 @ Google Books
↑  Brandenburg, Martin
↑  Martin Brandenburg and Hans Baluschek – A friendship of two artists | Bröhan-Museum, web.archive.org, ‏2019-04-26
↑  Anni Albers, belovedlinens.net
| --- | --- |
בקרת זהויות :  GND: 116399538  RKD: 12038  VIAF: 35207374   WorldCat (עם VIAF): 35207374
משאבת השרירים

משאבת השרירים או משאבת השרירים הוורידית מתארת מנגנון הפועל להזרמת דם מרקמות הגוף ללב, המבוסס על מערכת שסתומים בוורידים ועל כיווצם של שרירי שלד. למשאבת השרירים חלק חשוב ביצירת החזר ורידי (כמות הדם המגיעה לעליה הימנית) ללב שתפוקתו תלויה בו.
החזר ורידי ולחץ הידרוסטטי בוורידים

כיווצי החדר השמאלי של לב האדם מזרימים דם דרך העורקים לרקמות. תפוקת הלב, קרי כמות הדם שהוא מזרים ביחידת זמן, תלויה בכמות הדם המגיעה לעליה הימנית של הלב באותה יחידת זמן. כמות הדם המגיעה לעליה הימנית מכונה ההחזר הורידי.
מרבית הלחץ שיוצר הלב בעורקים אובד לאורכם ולאורך הנימים, כך ששאריתו המגיעה לוורידים אין בכוחה להניע את הדם בחזרה ללב. בעיה גדולה במיוחד קיימת בוורידי הגפיים התחתונות, שמשקל עמודת הנוזל המופעל עליהם (מפאת הפרש הגבהים בין הלב לכפות הרגליים בזמן עמידה) יכול ליצור לחץ הידרוסטטי של 90 מילימטר כספית.
מנגנון משאבת השרירים

לאורך הוורידים בגוף, ממוקמים שסתומים חד כיווניים המאפשרים תנועת דם לכיוון הלב בלבד. חלק מהוורידים עצמם, הוורידים העמוקים, נעים לאורכם של שרירי שלד. כאשר שרירי השלד מתכווצים, נסחט הדם מתוך הוורידים העמוקים ונע לכיוון היחידי שמאפשרים לו השסתומים, דהיינו לכיוון הלב. בדרך זו, פעולות יומיומיות כגון הליכה, ריצה ואף כיווצים קלים של שרירי היציבה של הרגליים, מספקות את הכוח המניע את הדם מהגפיים התחתונות (ומיתר רקמות הגוף) בחזרה ללב כנגד הלחץ ההידרוסטטי.
פעולה רציפה של משאבת השרירים, תפחית את הלחץ בוורידי הרגליים ל-25 מילימטר כספית ואף לפחות מזה. בעוד שאי הפעלתה של משאבת השרירים ולו לפרק זמן קצר כדי מחצית דקה, תאפשר ללחץ ההידרוסטטי להעלות את הלחץ בוורידים ל-90 מילימטר כספית.
תת-תפקוד של משאבת השרירים

פעולתה התקינה של משאבת השרירים תלויה בתפקודם של שסתומי הוורידים. הללו עלולים להפסיק לתפקד אם הלחץ הורידי גבוה מדי לאורך זמן. לחץ ורידי גבוה, הנוצר בעת הריון, באנשים העומדים זמן ממושך או באנשים הנמנעים מלכווץ את שרירי הרגליים (למשל אנשים עם גפה תחתונה מגובסת), גורם להתרחבות של הוורידים ולאי ספיקה של השסתומים. הללו חסרים את היכולת להתאים עצמם לרוחב החדש של הוורידים.
עם אובדן התפקוד של משאבת השרירים, גדל עוד יותר הלחץ הוורידי בגפיים התחתונות ונוצרות דליות ורידים ובצקות.
הטיפול הפשוט ביותר במקרה של תת-תפקוד של משאבת השרירים, הוא הרמת הרגליים לגובה הלב. גם הפעלת שרירי הרגליים במצבי סיכון, יכולה להפחית את הלחץ הורידי ברגליים ולמנוע את התרחבות הוורידים.
| --- | --- |
בקרת זהויות :  GND: 4232117-7 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פעולת שסתום חד כיווני בווריד
משאבת ואקום

תרשים של משאבת ואקום הפועלת על פי עיקרון של בוכנה סובבת
משאבת ואקום או מַשְׁאֵבַת רִיק היא מכונה, המשמשת ליצירת רִיק (ואקום) בחלל מסוים.
שימושים

משאבות ואקום נמצאות בשימוש נרחב בתחום התעשייה, ההנדסה והמדע:
הדמיית תנאים השוררים בחלל, לצורכי ניסוי של כלי טיס המיועדים לטוס בחלל.
הורדת נקודת הרתיחה של נוזלים, על מנת לאפשר רתיחתם בטמפרטורה נמוכה יותר ולמנוע קלקול חומרים המומסים בהם.
אחסון יותר חומר בפחות נפח, יבוש בהקפאה של חומרים אורגניים, כחומרי מזון ותרופות, שחשיפתם לטמפרטורות גבוהות עלולה לגרום לקלקולם או לשינוי טעמם.
ניסויים במחקרים מדעיים, לניתוח חומרים בלחצים ומצבי צבירה: נוזל, גז ומוצק.
ייצור מוצרים הדורשים מצב ואקום, כגון נורות חשמל, שפופרות ואקום, ורכיבי אלקטרוניקה.
בנוסף, משאבות ואקום משמשות גם להעשרת אורניום.
סוגי משאבות ואקום

בתעשייה התהליכית והכימית מצויים בשימוש משאבות ואקום משני סוגים:
משאבות מכניות, כלומר משאבות המופעלות על ידי מנוע.
עיקרון פעולתן הוא כניסת הגז הנשאב מהחלל שבו רוצים ליצור ואקום, בדרך כלל אוויר, שעשוי להיות רווי באדי הנוזל המצוי בחלל זה, לחלל כלשהו במשאבה, ניתוק חלל זה מחלל התהליך, למשל על ידי שסתום, ודחיסת חלל זה ללחץ גבוה עד שהוא מגיע ללחץ שבו ניתן לפלוט את הגז הנשאב, למשל לאטמוספירה. בין השאר ישנן משאבות בוכנה, שבהן בוכנה הנעה הלוך ושוב בתוך צילינדר מבצעת את הדחיסה; משאבות סובבות (רוטוריות), שבהן הדחיסה נעשית על ידי רוטור ועוד.
בין המשאבות המכניות ראויה לציון מיוחד משאבת טבעת מים, שבה פעולת השאיבה נוצרת על ידי טבעת מים דינמית, המקבלת את תנועתה על ידי גלגל כפות הסובב בתוך בית משאבה אקצנטרי. יתרון משאבה זו הוא שאין מגע בין חלקי מתכת נעים, הדרוש ליצירת אטימה ודחיסה כפי שתואר לעיל, וכתוצאה מכך בלאי המשאבה נמוך בהרבה מאשר בסוגים אחרים של משאבות מכניות. חסרונה הוא שהריק שהיא יכולה ליצור מוגבל על ידי נקודת הרתיחה של המים המסתחררים בה.
טכנולוגיה פורצת דרך בתחום משאבות הוואקום בשנים האחרונות היא טכנולוגית ברגים משומנת, הייחודיות של טכנולוגיה זו היא בניצול האנרגטי שלה, כיוון שאין מגע בין החלקים הסובבים, המשאבה מתחממת פחות, נוצר פחות בלאי ופחות רעש.
משאבות סילון (אג'קטורים), הפועלות ללא מנוע ומנצלות עקרונות תרמודינמיים לצורך פעולתן.
בהתאם לעיקרון תרמודינמי, סכום אנרגיית הלחץ ואנרגיית המהירות של זורם (פלואיד) כלשהו כגון: נוזל, גז או אדים, נשאר קבוע בתנאי שספיקתו נשארת קבועה. כלומר הגברת לחץ הזורם תקטין את מהירותו ולהפך.
במשאבת סילון קיימת תנועה של שני פלואידים: פלואיד מניע ופלואיד נינק. כדוגמה ניתן לראות את עקרון הפעולה של משאבת סילון הפועלת על קיטור:
קיטור בלחץ זורם דרך נחיר ששטח החתך שלו קטן בתחילתו ואחר כך גדל ("נחיר מתכנס מתבדר").
כתוצאה מכך מהירותו גדלה ויכולה להגיע למהירויות גבוהות מאוד.
הודות למהירות גדולה זו של הקיטור ביציאה מהנחיר נוצר שם ואקום גבוה, היונק את הפלואיד הנינק מהחלל שבו הוא נמצא.
שני הזרמים, המניע והנינק, מתערבבים, ועל ידי הגדלת שטח החתך שלהם ניתן להוריד את מהירותם ובכך להגביר את לחצם. בדרך כלל מוגבל היחס בין לחץ היניקה ולחץ הסניקה (יחס זה נקרא "יחס דחיסה").
אם מעוניינים להשיג יחס דחיסה גבוה יותר, ניתן לבנות מערכת משולבת כאשר בכל שלב של מעבר  מושגת רמת ריק נמוכה יותר . בצורה זו ניתן לבנות מערכות בנות שתיים, שלוש, ארבע, חמש ויותר דרגות ולהגיע לריק של אלפיות מ"מ כספית.
הערות שוליים

↑  מַשְׁאֵבַת רִיק במילון כימיה (תרצ"ט, תש"ב), באתר האקדמיה ללשון העברית
| --- | --- |
בקרת זהויות :  NLI: 987007531858505171  BnF: cb11978674f (data)  GND: 4127061-7  LCCN: sh85141740  NDL: 00571072 
משאבת טבעת מים
משאבת סילון הפועלת על פי עיקרון צינור ברנולי
מרדכי מנשכיז

רבי מָרְדְּכַי שפירא מִנֶּשְׁכִיז (ה'תק"ב – ח' בניסן ה'תק"ס) היה אדמו"ר חסידי מתלמידי רבי יחיאל מיכל מזלוטשוב (המגיד מזלוטשוב) ואבי שושלת נשכיז. היה מנשיאי קופת מעות ארץ הקודש בפולין, ובהמשך הקים את כולל ווהלין.
ביוגרפיה

נולד בנסכיז' בשנת ה'תק"ב לגיטל ורבי דובער מטולצ'ין (סופר ומזכיר בוועד ארבע ארצות), היה תלמידו המובהק של המגיד מזלאטשוב ויחדיו נסעו למגיד ממעזריטש. לאחר נישואיו התגורר בסמוך לחותנו בלשנוב שבאוסטריה ועם הימים נתמנה לאב"ד בעיר. שימש ברבנות גם בקובל (קוואלא) ובלודמיר ובשנת ה'תקמ"ט נתמנה לרבה של נסכיז' עיר מולדתו ושם נהג באדמורו"ת. נודע כבעל מופת גדול ומופתיו העל טבעים הסעירו את דורו. צדיקי דורו הפליגו בשבחו, החוזה מלובלין אמר שהכריזו בשמים שרבי מרדכי מנשכיז הוא "בלתי לה' לבדו" (הכוונה עובד את ה' בלי שום אינטרס אישי כלל). כמו כן הוא התפרסם בגדלותו בתורה ועסק גם בהתרת עגונות.
שימש כנשיא קופת מעות ארץ הקודש בפולין, ובעקבות המחלוקת שהתפתחה בין מנהיגי החסידות ברוסיה ופולין סביב יעילותה של מערכת הגבייה והחלוקה, הקים בשנת תקנ"ו (1796) את "כולל ווהלין" ביחד עם החוזה מלובלין, המגיד מקוזניץ והאוהב ישראל מאפטא.
נפטר בנסכיז' בח' בניסן ה'תק"ס ושם נטמן. בנו הצעיר רבי יצחק מילא את מקומו בנסכיז'.
צאצאיו

רבי יוסף קצנלבוגן מאוסטילה (ה'תקכ"ג - י"ח באלול ה'תק"צ), חתן רבי יהודה מאיר משפיטובקה. בנו היה רבי מרדכי מאוסטילה.
רבי יעקב אריה שפירא מקובל (תקל"ט - כ"ז באלול ה'תקצ"ז)
רבי יצחק מנשכיז (ה'תקמ"ח - כ"א בשבט ה'תרכ"ח), חתן רבי מאיר בנו של רבי לוי יצחק מברדיטשוב.
(לכמה גרסאות) אשת רבי חיים מסאטינוב.
מתלמידיו

רבי אורי מסטרליסק.
רבי קלונימוס קלמן הלוי מקרקא (המאור ושמש).
רבי נפתלי צבי הורוביץ מרופשיץ.
רבי אברהם אבלי מחדש.
רבי נתן נטע מחלם.
רבי משה משערשוב.
רבי בעריש מאליסק.
רבי נחמן מברסלב.
לקריאה נוספת

משה חיים קליינמן, לישרים תהילה, מכון ברכת יוסף, אשדוד תשס"ד, עמודים קפז - רכה
הערות שוליים

↑  בן רבי לייבוש מנשכיז בן רבי ישעיה מקובל נכד המגלה עמוקות
↑  מקורות ועדויות על מופתיו בספרים זיכרון טוב שבחי מוהר"ם ורשפי אש.
↑  זיכרון טוב.
מריה דה מדיירוס

| --- | --- |

 לידה:  19 באוגוסט 1965 (בת 59) ליסבון, פורטוגל 
 מדינה:  פורטוגל, צרפת 
 תקופת הפעילות:  מ-1982 
 מקום לימודים:  הקונסרבטואר הלאומי הגבוה לאמנות הדרמה 
 פרסים והוקרה:  פרס ג'יני (1996)  אביר במסדר החרב של יעקב הקדוש  Golden Globes  אביר מסדר האמנויות והספרות  פרס ז'ראר פיליפ  גביע וולפי לשחקנית הטובה ביותר 
 http://www.mariademedeiros.net
 פרופיל ב-IMDb
 חתימה:   
 
מריה דה מדיירוס (באנגלית: Maria de Medeiros; נולדה ב-19 באוגוסט 1965) היא שחקנית, במאית קולנוע וזמרת פורטוגזית.
ביוגרפיה

דה מדיירוס נולדה בליסבון והיא בתו של המוזיקאי אנטוניו ויקטורינו דה אלמיידה. בגיל שמונה עשרה נסעה ללמוד משחק בצרפת. אחותה היא השחקנית אינס דה מדיירוס.
ב-1990 הופיעה בסרט התקופתי "1871". ב-1991, שיחקה בסרטו של הבמאי ההונגרי אישטוואן סאבו, "לפגוש את ונוס".
בשנת 1994 שיחקה את בת זוגו של ברוס ויליס בסרטו של קוונטין טרנטינו, "ספרות זולה".
מלבד משחק היא עוסקת גם בבימוי, ב-2000 ביימה את הסרט "Capitães de Abril" שעסק במהפכת הציפורנים, וגם שיחקה בו תפקיד ראשי.
ב-2007 שיחקה לצד השחקנית הצרפתייה איזבל הופר בסרט "Médée Miracle", ובאותה שנה הייתה חבר בצוות השופטים של פסטיבל קאן. עוד ב-2007 הוציאה את אלבומה הראשון כזמרת הנקרא "A Little More Blu", בו ביצעה שירים של אמנים ברזילאיים.
בשנת 2014 גילמה את דמותה של השחקנית האיטלקייה לאורה בטי (אנ') בסרט הדרמה הביוגרפי "פאזוליני" (אנ') שביים וכתב הקולנוען האמריקאי אייבל פררה (אנ'); הסרט עוסק בחייו של הקולנוען והמשורר האיטלקי פייר פאולו פאזוליני.
מכללת אופקים

| --- | --- |
אין תמונה חופשית
 מכללה
 תקופת הפעילות:  1979–הווה (כ־45 שנים) 
 מיקום
 מדינה:  ישראל ישראל
 קואורדינטות:  31°18′46″N 34°37′12″E﻿ / ﻿31.312777777778°N 34.62°E﻿ / 31.312777777778; 34.62
  מפת מיקום  מפה דינמית   (למפת מערב הנגב מוגדלת) מכללת אופקים(למפת מערב הנגב רגילה) מכללת אופקים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכללת אופקים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכללת אופקים  he מכללת אופקיםhe מכללת אופקיםמפת  __ אופקים (in English: Ofakim)  __ בסיס חצרים (in English: Hatzerim Airbase) [‌צפון הנגב‌]מכל הכיוונים: __ מועצה אזורית מרחבים (in English: Merhavim Regional Council) ממזרח: __ מועצה אזורית בני שמעון (in English: Bnei Shimon Regional Council) tabBackground:;tabBorder:#aaa;defaultTab:0;
 
מכללת אופקים (נקראת גם סמינר אופקים) היא מכללה תורנית לבנות הממוקמת בעיר אופקים. השנתונים הלומדים בה מקבילים לכיתות י"ג-י"ד בסמינרים החרדים הנקראים שנה א' וב' בהתאמה ושנה ג' הכוללת יום אחד בשבוע לבנות שלומדות הוראה.
היסטוריה

המכללה נוסדה בשנת תשל"ט-1979 על ידי הרב יהודה אריה כהן והרבנית ציפי עמית. דמויות חינוכיות מרכזיות נוספות במכללה הן הרבנית פילץ (אשתו של הרב אביעזר פילץ מתפרח הסמוכה), הרבנית אסתי הורביץ ואילנה הורוביץ'.
המכללה נוסדה עם גרעין של 8 בנות בלבד, כולן "מתחזקות" (בנות מבתים דתיים-לאומיים) או בעלות תשובה. עם השנים הפכה המכללה ממקום המיועד קודם כל לבעלות תשובה ומתחזקות, למוסד שרובו בנות בית יעקב ומיעוט קטן של בעלות תשובה ומתחזקות. השוני בתלמידות גרם גם לשוני באופיו של המוסד שהפך לשמרני יותר. למשל, תקנון הלבוש נוסף רק בשנים מאוחרות יותר וכולל בתוכו את כללי הלבוש הקפדניים ביותר.
המכללה כוללת לימודי קודש הנלמדים בבוקר, ולימודי מקצוע בשעות אחר הצהריים. בין המקצועות הנלמדים הם הוראה, ייעוץ מס, הנדסת תוכנה, גרפיקה ממוחשבת, הוראה מתקנת ואומנות. המכללה אינה מעניקה תארים אקדמיים.
המכללה כוללת גם פנימייה המיועדת בדרך כלל רק לבנות שנתונים א' ו-ב', בה שוהות רוב הבנות. חלק קטן של הבנות הנקראות "אקסטרניות" הן בנות מהסביבה החוזרות לבתיהן. אחת הסיבות לכך היא מצוקת דיור במכללה, השרויה בחובות רבים, שגדלה ממוסד של כמה עשרות בנות למוסד בו בכל מחזור יש קרוב ל-200 בנות, כמעט ללא התרחבות בשטחה.
מיקום המכללה במקום השפיע רבות על פיתוח הקהילה החרדית בעיר אופקים אך עם זאת המכללה לא נמצאת בתוך האזור של הקהילה החרדית כדי לא להפריע לאנשים הגרים שם.
סניפים

למכללה שני סניפים. האחד קטן, משני, "שירת מרים" ברכסים, והמרכזי באופקים.